ພັກຝ່າຍຄ້ານ ອາດບໍ່ເຂົ້າຮ່ວມ ກອງປະຊຸມສະພາ ມຽນມາ
ພັກສັນນິບາດແຫ່ງຊາດເພື່ອປະຊາທິປະໄຕ ຊຶ່ງເປັນພັກຝ່າຍຄ້ານຂອງມຽນມາ ຈະບໍ່ໄປ ຮ່ວມພິທີສາບານໂຕ ເຂົ້າຮັບຕຳແໜ່ງ ຂອງສະພາແຫ່ງຊາດມຽນມາ
ພັກຝ່າຍຄ້ານທີ່ສຳຄັນຂອງມຽນມາກ່າວວ່າ ຕົນຈະບອຍຄອດບໍ່ໄປຮ່ວມກອງປະຊຸມສະພາ ແຫ່ງຊາດຍ້ອນບັນຫາຂັດແຍ້ງກ່ຽວກັບການສາບານໂຕຕໍ່ລັດຖະທຳມະນູນເວລາເຂົ້າຮັບຕຳ ແໜ່ງບໍ່ເທົ່າໃດອາທິດຫຼັງຈາກພັກຝ່າຍຄ້ານໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງ ພິເສດຢູ່ທີ່ປະເທດມຽນມາ ທ່ານ Ohn Kyaing ຄະນະກຳມະການບໍລິຫານຂອງພັກສັນນິບາດແຫ່ງຊາດເພື່ອປະຊາ ທິປະໄຕກ່າວຕໍ່ວີໂອເອພະແນກພາສາມຽນມາວ່າ ຈະບໍ່ມີສະມາຊິກພັກທີ່ຫາກໍໄດ້ຮັບເລືອກ ໃໝ່ໆນັ້ນ ໄປຮ່ວມພິທີເປີດປະຊຸມສະພາແຫ່ງຊາດໃນມື້ວັນຈັນຈະມານີ້ ການປະກາດດັ່ງກ່າວ ມີຂຶ້ນຫຼັງຈາກມີລາຍງານວ່າລັດຖະບານມຽນມາໄດ້ປະຕິເສດຕໍ່ການ ຮ້ອງຂໍຂອງພັກສັນນິບາດແຫ່ງຊາດເພື່ອປະຊາທິປະໄຕ ທີ່ຂໍປ່ຽນຄຳເວົ້າບາງສ່ວນໃນການ ສາບານໂຕເຂົ້າຮັບຕຳແໜ່ງ ຈາກຄຳວ່າປົກປ້ອງລັດຖະທຳມະນູນມາເປັນໃຫ້ການເຄົາລົບ ນັບຖືລັດຖະທຳມະນູນ ພວກເຈົ້າໜ້າທີ່ຂອງພັກກ່າວວ່າ ບັນຫາດັ່ງກ່າວນີ້ບໍ່ມີທ່າທາງວ່າຈະໄດ້ຮັບການແກ້ໄຂທັນ ກັບພິທີສາບານໂຕເຂົ້າຮັບຕຳແໜ່ງໃນມື້ວັນຈັນຈະມາ ຊຶ່ງໃນພິທີດັ່ງກ່າວນີ້ມີກຳນົດວ່າສະ ມາຊິກຂອງພັກຈະໄດ້ກາຍເປັນກຳລັງຝ່າຍຄ້ານທີ່ໃຫຍ່ທີ່ສຸດ ຢູ່ໃນສະພາແຫ່ງຊາດທີ່ຄອບ ງຳໂດຍບັນດາພັກທີ່ໄດ້ຮັບການໜຸນຫຼັງຈາກພວກທະຫານ ພັກສັນນິບາດແຫ່ງຊາດເພື່ອປະຊາທິປະໄຕ ຊຶ່ງເປັນພັກການເມືອງ ຂອງທ່ານນາງອອງ ຊານຊູຈີຜູ້ນຳປະຊາທິປະໄຕຂອງມຽນມາ ບໍ່ໄດ້ເຂົ້າຮ່ວມ ໃນການເລືອກຕັ້ງປີ 2010 ທີ່ ເຮັດໃຫ້ການປົກຄອງຂອງພວກທະຫານ ເປັນເວລາຫຼາຍທົດສະວັດ ສິ້ນສຸດລົງ